དེ་སྔོན་ངས་ང་ལས་སླ་མོས་ལྕགས་སྒོ་དེ་ལས་ཐར་ཐུབ་འདོད་མེད།མིག་མདུན་གྱི་ང་འཁྲིད་མཁན་ཚོ་སུ་ཡིན་ལ་རིག་པ་བསྒྲིམས་དྲགས་པ་ཡིན་ནམ།ཡ་མཚར་བ་ཞིག་ལ་ང་ལྕགས་སྒོ་དེ་ལས་ཕྱིར་ཐོན་པའི་ཚོར་པ་གཏན་ནས་དྲན་རྒྱུ་མི་འདུགསྐབས་དེར་ས་རུབ་ནས་གསལ་པོར་མི་མཐོང་ཡང་།སྒོ་ཁ་ན་རླངས་འཁོར་ཆུང་ཆུང་ཞིག་བསྡད་འདུག་པ་དེའི་གམ་དུ་རུས་ཀྲང་ཅན་དང་ཝང་ཅན།བུ་མོ་ཉེན་རྟོག་པ་དེ་བཅས་འདུག་པ་གསལ་ལེར་མཐོང་།ཁོ་ཚོས་བཀག་བསྐྱིལ་ཁང་གི་རུ་གཙོ་གཉིས་ལ་ཁ་བརྡ་ཚིག་གཅིག་གཉིས་ཙམ་བྱས་རྗེས་ལམ་དུ་ཆས།རླངས་འཁོར་གཏོང་མཁན་རུས་ཀྲང་ཅན་རེད།ས་དེ་དང་ཁ་གྱེས་ཁར་ངས་རླངས་འཁོར་སྒེའུ་ཁུང་ལས་རུ་གཙོ་གཉིས་ལ་ལག་བརྡ་བཏང་ཡང་ཁོ་ཚོས་མཐོང་གི་མེད་པ་འདྲ།